

 REPUBLIKA HRVATSKA

OPĆINSKI SUD U ĐAKOVU

Komisija za provedbu oglasa

Broj: 7 Su-78/2021-20.

Đakovo, 19. travnja 2021.

**OBAVIJEST I UPUTA KANDIDATIMA
O DATUMU TESTIRANJA**

 Povodom oglasa br. 7-Su-78/2021 za prijam službenika u državnu službu na određeno vrijeme od godinu dana, za popunu radnog mjesta III. vrste -

zemljišnoknjižni referent **–** 4 izvršitelja/ice

objavljenog na web stranici Ministarstva pravosuđa i uprave, na službenim stranicama Općinskog suda u Đakovu i Hrvatskog zavoda za zapošljavanje dana 29. ožujka 2021., sukladno čl. 9. Uredbe o raspisivanju i provedbi javnog natječaja i internog oglasa u državnoj službi (N.N. br. 78/17 i 89/19), Komisija za provedbu oglasa kandidate koji su podnijeli pravovremene i potpune prijave, te koji ispunjavaju propisane formalne uvjete po oglasu, poziva na

**testiranje koje će se održati dana 26. travnja 2021. godine u 9,00 sati**

**u prostorijama Ekonomske škole Braće Radića,**

**Đakovo, Vijenac kardinala Alojzija Stepinca 11.**

 Osobe koje su podnijele molbe koje su nepotpune, nepravodobne ili ne ispunjavaju propisane formalne uvjete dobile su pisanu obavijest putem e-pošte da se ne smatraju kandidatima prijavljenima na oglas, te ne mogu pristupiti testiranju.

 Kandidat koji nije pristupio testiranju smatrat će se da je povukao prijavu na oglas i neće se više smatrati kandidatom prijavljenim na oglas.

 Po dolasku na testiranje od kandidata će biti zatraženo predočenje isprava radi utvrđenja identiteta. Kandidati koji ne mogu dokazati identitet ne mogu pristupiti testiranju.

 Nakon utvrđivanja identiteta kandidati će pristupiti testiranju u pisanom obliku.

 Kandidati su dužni pridržavati se utvrđenog vremena i rasporeda testiranja.

 Zbog epidemiološke situacije izazvane pojavom bolesti Covid-19, uzrokovane virusom SARS-CoV-2, pozivaju se kandidati da na testiranje pristupe sa zaštitnom maskom i ponesu kemijsku olovku.

 Tijekom održavanja provjere znanja kandidati neće moći koristiti literaturu i bilješke, napuštati prostoriju ili se služiti mobitelom.

Kandidati koji se budu ponašali neprimjereno ili bi prekršili jedan od gore navedenih pravila bit će udaljeni s testiranja i njihov rezultat i rad komisija neće bodovati.

Pravni i drugi izvori za pripremanje kandidata za testiranje objavljeni su s danom objave oglasa na web stranici suda.

Kandidati koji su zadovoljili na pisanom dijelu testiranja pristupiti će razgovoru (intervjuu) s Komisijom, a popis kandidata i vrijeme određeno za intervju bit će objavljeno na web stranici suda.

 Komisija za provedbu oglasa